A doua zi de audieri în Parlament. Până acum, trei miniștri propuși au fost avizați favorabil.
Miercuri este a doua zi de audiere în comisiile parlamentare ale miniștrilor propuși în Guvernul Cîțu. În prima zi, trei din șase persoane propuse au primit aviz favorabil, în forurile legislative de specialitate și anume Nicolae Ciucă la Apărare, Adrian Oros la Agricultură și Costel Alexe la Mediu. În schimb, Lucian Heiuș propus la Finanțe, Cătălin Predoiu propus la Justiție și Ion Ștefan – Dezvoltare, au primit avize negative în comisii.
Avizele comisiilor parlamentare de specialitate nu sunt obligatorii. Data votului final în plenul reunit pentru învestirea Guvernului Cîțu urmează să fie stabilită, săptămâna viitoare, într-o nouă ședință a conducerii Parlamentului.Singura schimbare în Guvernul Cîţu este la Ministerul Finanţelor. PNL l-a propus pe Lucian Heiuş, deputat PNL de Hunedoara, membru în Comisia de Buget-Finanţe şi vicelider al grupului liberalilor din Camera Deputaţilor. Calendarul audierilor de miercuriCalendarul auderilor de joiPSD va asigura cvorumul în plenul reunit, însă va vota "împotriva" învestirii Cabinetului Cîțu, a anunțat Marcel Ciolacu.De asemenea, liderul PMP Eugen Tomac a anunțat, marți, că partidul pe care îl conduce a decis, în urma negocierilor, să voteze Guvernul Cîțu. El a spus că dorește ca România să aibă un Executiv stabil, cât mai curând posibil.Ludovic Orban a spus că există discuții cu partidele parlamentare în vederea formării unei majorități în Legislativ, întrebat despre votul pentru învestirea noului Executiv.Totodată, premierul desemnat Florin Cîțu a scris, pe Facebook, că mandatul său este foarte clar și anume "formarea unei majorități parlamentare cât mai repede. (…) Știu că se poate!".